
Iiac  muliebre,  tanquam  primum  hominis  nutrimentum,  medico  gravissimum  est. 
Ut  valetudinis  infantum  diversitas,  prout  hoc  illudve  lac  acceperint,  nos  dubitare  haud 
patitur,  hoc  lac  pro  rerum  conditione  vario  modo  compositum  esse,  ita  medicorum  et 
chemicorum  de  hoc  lacte  expositionum  varietates  nos  suspicari  jusserunt,  lac,  in  quod 
inquisiverint , pro  valetudine  et  aliis  rationibus  lactantium  diversae  naturae  fuisse. 
Quocirca  spem  inchoavi,  reagentibus  chemicis  ad  liquidum  perduci  posse,  utrum  lac 
cujusdam  feminae  aptum  sit  ad  nutriendum  nec  ne.  Etsi  huic  spei  non  sic  respondeat 
eventus,  ut  optandum  fuit,  inprimis,  quod  raro  mihi  est  oblata  occasio,  tale  lac  in- 
dagandi, quale  esset  feminarum  aegrotarum,  et  nunquam  accipere  potui,  cujus  noxia 
in  sanitatem  infantis  vis  probata  fuerit ; tamen,  cum  lac  tot  sanarum  foeminarum  spec- 
taverim, ita  ut,  quomodo  reagentibus  chemicis  afficeretur  , et,  quas  partes  solidas  con- 
tineret , excuterem , aliquid  ad  naturam  lactis  chemicam  cognoscendam  contulisse, 
opinor.  — 

Experimenta  omnia  in  laboratorio  chemico  heidelbergensi  sub  institutione  prae- 
ceptoris mei  LEOPOLDI  GMELIN,  cui  ob  ejus  voluntatem  atque  benignitatem 
gratias  ago  maximas,  facta  sunt. 

Iis,  quae  alii  lac  chemicum  perscrutati  exposuerunt,  praemissis,  ea,  quae  ex  meis 
experimentis  erui,  subjungam. 


prior. 


Experimenta  et  observationes  aliorum  , quae  ad  naturam  lactis  muliebris 

chemicam  pertinuerunt. 

§.  1. 

x4dia  horum  experimentorum  tantum  spectarunt  rationem,  qua  lac  muliebre  reagen- 
tia  chemica  moderarentur,  alia  tantum  praecipue  in  singulis  partibus  lactis  muliebris 
versata  sunt.  Illorum  experimentorum  ea  notabo,  quae  cum  meis  aliquo  vinculo 
continentur. 


§•  2. 

Auctore  Haller  *)  recens  lac  neque  acidae  neque  alcalinae  naturae  indicia  edit. 
Sibi  relictum  in  calore  modico , in  calida  tempestate  citius , citissime  quando  coelum 
intonuit  in  acidam  naturam  transit;  qua  superata  diutius  retentum,  denique  et  ipsum 
putrescit.  Haec  in  ruminantium  lacte  facilius  fiunt,  in  non  ruminantibus  minus,  in 
homine  mediocriter.  Ei  enim  sponte  in  calore  96°  lac  acescit,  ab  acore  vero  nullo 
cogitur. 

§.  3. 

S.  G.  Vogel  in  signis  sani  lactis  muliebris  refert  hoc,  quod  acidis  non  coa- 
guletur. 

§•  4. 

Bergius  **)  inquisivit  in  lac  nutricis,  cibos  alibiles,  carnibus  et  vegetabilibus 
constantes,  percipientis,  partim  donec  calor  naturalis  per  ipsum  diffusus  erat,  partim 
quando  fervebat.  Copiam  lactis  atque  reagentium  chemicorum,  quibus  adhibitis  expio 
rabat,  haud  indicavit. 


*)  Elementa  phys.  corp.  hum.  T.  VII.  pars.  II,  lib.  28-  pag.  29.  Bcrnae  1765- 

**)  Schwed.  akadem.  Abhandl.  B.  34.  S.  40:  anch  in  Crell’s  neuesten  Entdeckungen  in  der  Chemie.  Th.I.  S.  57* 

Acidum  muriaticum  non  effecit,  ut  lac  coagularetur,  sed  quando  ad  gradum,  quo  fer- 
vebat, ascenderat,  celeriter  coagulatum  est. 

Acidum  nitricum,  quando  lac  calore  naturali  perfusum  erat,  id  non  coagulavit;  sed 
quando  ad  gradum  fervoris  pervenerat,  ita  coagulatum  est,  ut  caseus  flavus,  qui 
spumeus  et  mollis  erat,  oriretur. 

Acidum  sulphuri  cum  lac,  ad  gradum  caloris  naturalis  et  fervoris  evectum,  non  mutavit. 
Ammonium  et  natron  phosph oricum  eodem  gradu  ascenso  nullam  mutationem  procreavit. 
Nitrum  calore  naturali  in  lacte  nihil  mutavit,  in  fervore  autem  constitutum  id  sub- 
flavum  reddidit. 

Natron  muriaticum  nullum  plane  effectum  in  lacte  exseruit. 

Cremor  tartari  lac  non  mutavit. 

Succus  citri  lac  fervore  adhibito  subflavum  reddidit. 

Kali  carbonicum  idem  effecit. 

Spiritus  vini  nullam  mutationem  in  lacte  procreavit. 

Fel  tauri  inspissatum  nihil  mutavit. 

Saliva  humana  nullam  coagulationem  effecit. 

Pytia  (s.  ventriculus  quartus  vituli)  etiam  affuso  vitrioli  spiritu  lac  non  mutavit. 
Liquor  ammonii  caustici  non  effecit,  ut  coagularetur  obtinente  calore  naturali,  sed 
fervore  colorem  cinereum  produxit. 

HaeG  experimenta  in  lacte  plurium  nutricum  instituta,  eundem  effectum  habuerunt. 

Acetum  cum  lacte  feminae  vegetabilibus  tantum  fruentis  coctum  massam  pulti  simi- 

\ 

lem  procreavit.  Alias  coagulatum  est  affuso  aceto,  non  item  spiritu  vitrioli  adjecto. 

§.  5. 

Clark  e *)  frustra  operam  dedit,  ut  lac  muliebre  acidis  immistis  coagularetur, 
credens  certo  contendi  posse,  ipsum  nullam  aut  tam  exiguam  casei  materiam  continere, 
ut  ejus  praesentia  vix  probari  possit.  Quaecunque  potuit  acida,  spiritus,  infusum 
pytiae,  cetera  variis  rationibus  variisque  caloris  gradibus  adhibuit;  sed  uno  alterove  casu 
excepto  nihil  coagulati  sentire  potuit,  immo  quando  lac  sponte  acescebat,  parum  tantum 

*)  Beber  die  Eigenschaften,  welche  gewohnlich  die -Aerzte  der  Frauenmilch  zuschreiben,  die  Veranderung, 
welche  sie  bei  der  Verdauung  erleidet,  und  die  Krankheiten , welche  man  bei  Kindern  aus  dieser 
Quelle  ableitet,  in  CrelPs  ehem.  Annal.  1795.  B.  I.  S.  179. 

substantiae  mollis,  floccidae  in  sero  natantis  animadvertit.  Cum  vero  lac  ab  infantibus 
vomendo  editum  coagulatum  esse  videatur,  pericula,  quae  sequuntur,  instituit.  In 
ventriculum  infantis,  in  ipso  partu  mortui,  cujus  succus  gastricus  neque  morbo  neque 
alimentis  immissis  mutationem  subire  potuerat,  paululum  aquae  fudit  fervidae.  Cochlear 
minus,  hoc  infuso  inpletum,  atque  parti  aequali  lactis  vaccini  et  muliebris  immissum 
subito  coagulationem  in  lacte  vaccino  procreavit,  lacte  muliebri  nullam  mutationem 
subeunte.  Sub  finem  horae  primae  alterum  cochlear  minus,  paulo  post  tertium  lacti 
muliebri  infudit,  nulla  coagulatione  inde  sequente.  Exinde  concludit,  in  lacte  ab 
infantibus  evomito  caseum  non  esse  coagulatum,  sed  cremorem,  qui  lacti  ventriculo 
immisso  supra  natet,  idcoque  primum  evomatur,  huic  coagulati  speciem  impertire. 

Lac  muliebre  sexto  post  partum  die  acceptum  super  biennium  in  lagena  vitrea 
haud  diligenter  clausa  servavit,  et  hoc  demum  tempore  praeterlapso  saporem  et  odorem 
mutatum  sensit,  et  charta  coerulei  aut  rubri  coloris  spectans  vestigia  acidi  expressa 
animadvertit.  Haller  hanc  lactis  materni  conditionem  a victu  animali  derivaverat; 
at  multa  experimenta  a Glarkio  instituta  sunt  in  personis,  quae  nihilo  nisi  polenta, 
pane  et  sero  vescebantur.  In  medio  relinquens,  utrum  hoc  a natura  lactis  nutricum 
saccharum  referente,  quod  tantum  tarde  fermentatione  vinosa  in  acidam  transit,  an  ab 
hujus  sacchari,  cujus  tantam  copiam  lac  muliebre  continet,  vi  antiseptiore  derivandum 
sit,  quaerit:  Cum  igitur  lac  muliebre  extra  corpus  tam  tarde  acescat,  quomodo  hoc 

accidat  in  lacte  nutricis  in  ventriculo  infantium  commorante? 

§.  6. 

Par  menti  er  et  Deyeux  *)  lac  muliebre  eodem  modo  ac  vaccinum  reagentibus 
chemicis  affici  repererunt. 

Spiritus  vitrioli  dimidia  semuncia  librae  lacti  flore  purgato  adjecta  lac  paulo  spissius 
reddidit;  quodsi  lac  ad  gradum  15  — 16  temperiei  perductum  erat,  intra  horam 
coagulatio  incidit;  hoc  tardius  factum  est,  quando  lac  florem  habebat.  Sin  alterum 
tantum  pondere  spiritus  vitrioli  sumebatur,  lac  sive  in  frigore  sive  in  calore  posi- 
tum celerius  coagulatum  est. 


*)  Aus  den  Ausziigeii  vem  den  Schriften  der  Gesellschafl  der  Aerzte  zu  Paris  im  Jahre  1786,  in  CrelTs 
ehem.  Armat.  1793.  B.  I.  S.  465- 

Acidum  muriaticum  et  acidum  phosphoricum  eosdem  fere  effectus  procrearunt. 

Acidi  nitrici  magna  copia  effecit,  ut  materia  casei  coagularetur  et  flavesceret. 

Acetum  et  alia  acida  mineralia  aeque  efficiebant,  ut  lac  vaccinum  coagularetur,  atque 

acida  mineralia  diluta ; quamquam  hoc  non  licebat  pronunciare  de  lacte  muliebri. 
Acidum  carbonicum  vero  perfectam  coagulationem  non  genuit. 

Cremor  tartari,  sal  acetosellae,  acidum  oxalicum,  acidum  succinicum,  flores  benzoes,  kali 
sulphuricum  tum  demum  effecerunt,  ut  lac  coagularetur,  cum  parum  aberat  a gradu  fervoris. 

Alumen,  ferrum  oxydulatum  sulphuricum,  zincum  oxydatum  sulphuricum,  cuprum 
oxydatum  sulphuricum,  sal  amarum,  sal  Glauberi  et  calx  sulphurica  celerrime  effecerunt, 
ut  lac  fervidum  coagularetur. 

Sales  muriatici  haud  supra  modum  adhibiti  lac  non  coagulabant,  uno  sale  ammo- 
niaco  excepto,  qui  et  ipse  non  tantopere  coagulabat,  quantopere  sales  sulphurici.  Simul 
ejus  effectus  cognoscitur,  ammonium  evolvitur. 

Sales  phosphorici,  nitrici  et  acetosij  quorum  bases  kali,  natron,  calx  et  magnesia 
erant , nullam  mutationem  conspiciendam  praebuerunt ; neque  magis  infusum  gallarum 
mutavit,  sed  gallae  contusae  lac  fervens  magis  affecerunt. 

Amylo  vero  atque  saccharo  adjectis  lac  coagulatum  est. 

Pytia  caseum  plane  disjunxit. 

Spiritus  vini  idem  effecit, 

Parmentier  et  Deyeux  lac  mulieris  sanae,  quae  ante  quatuor  hebdomades 
pepererat,  in  locum  calidum  posuerunt.  Diebus  tribus  praeterlapsis  coagulatum  erat. 
Serum  a caseo  colatione  sejunxerunt,  et,  postquam  hoc  pluries  evaporatum  erat,  cry- 
stallos sacchari  lactis  acceperunt.  Postquam  lixivium  spissum , quod  supra  crystallos  se 
habebat,  evaporatum  erat,  residuum  fuscum  remansit,  quod  igni  expositum  flammis 
combussit,  cinerem  relinquens,  ex  quo  aqua  salem  culinarem  extrahebat. 

Experimentis  in  majori  quantitate  lactis  materni  institutis,  partes  casei,  quo  plus 
temporis  inde  a partu  praeterlapsum  erat,  crescere  invenerunt;  quamquam  non  coagulatae 
sunt  ut  eae  ex  lacte  vaccino,  ita  ut  non  massam  gelatinosam,  sed  viscidam  efficerent. 

§.  7. 

Stipriaan,  Luis  cius  et  Bondt  *)  experimenta  instituerunt  in  lacte  feminae  sanae, 
robustae,  viginti  unum  annos  habentis,  primiparae,  magnaque  copia  lactis  abundantis. 

*)  Aus  den  Ausziigen  v.  d.  Abhandl.  der  Gesellsch.  d.  Aerzte  zu  Paris,  in  CrelPs  ehem.  Annal.  1794.  B.2.  pag.  169. 

Erat  coloris  subcoerulei,  odoris  peculiaris,  subdulcis,  saporis  subdulcis  et  subpinguisj 
pondus  ejus  specificum  statim  post  partum  repererunt  tale,  quale  exprimerent  1029: 
1000 j serius  medium  fere  statuentes  1025:  1000. 

Acidum  sulphuricum  lacti  immissum  mutationem  nullam  procreavit,  triginta  horis  prae- 
terlapsis tria  observata  sunt  strata,  concussa  e conspectu  abeuntia. 

Acidum  nitricum  et  muriaticum  superius  commemorato  aequalia  fuerunt. 

Acidum  aceticum,  phosphoricum , oxalicum,  tartaricum,  succus  citri  neque  frigidum 
neque  calidum  lac  affecere j tantum  effecere,  ut  cremor  facilius  secerneretur. 
Hydrargyrum  oxydulatuin  nitricum,  ut  vehementer  coagularetur,  et  colorem  pulchrum 
roseum  in  calore  ad  majorem  gradum  ascendentem,  effecit. 

Argentum  oxy datum  nitricum  aliquot  horis  praeterlapsis  colorem  sordide  roseum  procreavit. 
Hydrargyrum  oxydatum  muriaticum  frigidum  lac  non  mutavit,  calidum  crispum  reddens. 
Stannum  oxydulatuin  muriaticum  coagulationem  exiguam  procreavit. 

Ferrum  oxydatum  muriaticum  eundem  in  ipsum  exseruit  effectum. 

Item  ferrum  oxydulatum  sulphuricum. 

Kali  et  natron  lac  frigori  expositum  immutatum  reliquerunt,  calori  vero  expositum 
flavum,  rubrum,  fuscum  denique  nigrum  reddiderunt,  qui  color  acido  sulphurico 
imminutus  fuit. 

Liquor  ammonii  caustici  nihil  effecit,  cum  eo  vero  coctum  colorem  aurantiacum  lac  assumsit. 
Aqua  calcis  neque  in  frigido  neque  in  calido  lacte  quidquam  mutavit ; dum  vero  coque- 
batur, color  flavus  exortus  est. 

Magnesia,  sales  medii  neutrales,  fali  borussicum,  alumen  et  tartarus  depuratus  nihil  mutarunt. 
Infusum  glandium  coagulationem  lactis  in  colorem  flavum  vergentem  procreavit. 
Infusum  gallarum  nihil  mutavit. 

Pytia  neque  per  largius  temporis  spatium,  neque  admoto  calore  adhibitum  lac  coagulavit. 

Sine  calore  lac  muliebre  difficulter  acescit,  et  vel  dum  post  hebdomades  duas 
demum  et  serius ; interdum,  dum  diu  stat,  insipidum  fit,  ita  ut  non  acescat.  Caseus 
ex  ipso  multo  difficilius,  quam  ex  quovis  alio  lacte  parari  potest.  Pytia  hic  nihil  effecit, 
quamquam  caseum  satis  purum  acceperunt,  si  vel  lac  nulla  arte  adhibita  acescere  sine- 
runt,  et  dum  coxebant , vel  lac  recens  eo,  quod  acorem  sumsit,  mixtum  coxerunt. 
Hic  caseus  erat  multo  subtilior  et  mollior  quam  is  alius  lactis ; si  aqua  eluebatur, 
magna  ejus  pars  aqua  diffundebatur,  atque  effecit  emulsionem.  Pars  crassior  in  aqua 

circumnatabat,  ita  ut  in  unam  massam  cogi  non  posset,  quocirca  fluidum  fuit  colan- 
dum, itaque  massa  tenax  relicta  est,'  quae  siccata  mollis  et  parva  fuit. 

Ex  centum  lactis  partibus  acceperunt: 

Cremoris  . , . . . ■ 8^/ie 

inde  butyri  * • 3 

Casei 2 1 ‘/i  6 

Sacchari  lactis  . . . • 73/i6 

§.  8. 

Berzelius  *)  invenit  in  centum  partibus  cremoris  lactis  vaccini,  quod,  ut  com- 
pararem , hic  posui  : 

4.5  (haec  copia,  ut  opinor,  vitio  typotetico  minor  juxto  legitur.) 

3.5 

. . . 92,0 


Butyri 

Casei  • * 

Seri  ... 

“ 100,0 

Sed  in  lacte  a cremore  libero  reperit: 

Aquae 


92,875 

2,800 

3,500 

0,170 


Casei,  cui  additum  erat  parum  butyri 

Sacchari  lactis 

Kali  muriatici  ........ 

Kali  phosphorici 0,025 

Acidi  lactis,  kali  acetici, 

cui  inerat  parum  acidi  lactis  . . . 0,600 

Calcis  et  magnesiae  phosphor.  . . 0,030 


100,000 


§.  9. 


Modus,  lac  pytia  a materia  casei  liberandi,  et,  si  id  dum  coquendo  fervuerat,  acido 
acetico  miscendi,  quo  secundum  praecipitatum,  ZieGer  nominatum,  efficiebatur,  in  tuguriis 
pastorum  alpinorum  jam  dudum  notus  fuit.  Illa  materia,  zieger  vocata,  ab  ea  casei 
parum  diversa  existimata,  atque  diu  non  inquisita  est,  donec  S c hu  bler  **)  ipsam  etiam 
in  lacte  muliebri  inveniri  probavit,  eandem  a caseo  hoc  modo  distinguens: 


*)  Beber  thier.  Fliissigkeiten  in  Schweiggers  Journ.  fur  Chemie  und  Physilt,  B.lO,  S.  484  und  B.ll.  S.  277« 

) In  Fellenbergs  landwirthschaftlichen  Blattern  von  Hofwyl.  5tes  Hcft  S.  129. 

2 * 


12 


Solutio  materiae,  zieger  dictae,  quae  praecipitato  a lacte  caseo  remanet,  pellu- 
cida et  subviridis  apparet,  cum  solutio  casei,  qualis  in  lacte  existit,  neque  pellucida  neque 
clara  sit,  atque  albo  colore  induta. 

Caseus  recens  expressus  est  ponderis  specifici  majoris  quam  materia,  quae  zieger  dici- 
tur; pondus  specificum  casei  minimum  est  1,100,  materiae,  zieger,  vero  1,055.  Sed  casei 
exsiccati  pondus  specificum  est  eo,  materiae,  zieger,  minus,  et  exprimendum  sic  1,259: 
1,355.  Schubler  hanc  ponderis  spec.  inversionem  a majori  aquae  copia  derivat,  quam 
materia,  zieger,  quamvis  valde  expressa  retinet.  100  partes  casei  recens  expressi  con- 
tinent 61,3  partes  aquae,  cum  100  partibus  materiae,  zieger,  recens  expressae  84  — 85 
partes  aquae  insint.  Caseus  recens  est  elasticus  et  in  filum  produci,  atque  in  massam 
diu  naturam  elasticam  obtinentem  formari  potest;  materia  vero,  zieger  vocata,,  haec 
omnia  non  praebens  substantiam  niveam,  gelatinosam,  laxam,  non  elasticam  format,  quae 
etiam  vehementer  compressa  facile  dividitur,  et  ex  parte  sponte  dilabitur. 

Caseus  in  moderato  calore  (30°  R.)  tarde  exsiccatus  solidam,  corneam  materiam 
procreat,  quae  contusa  angulos  acutos  habet,  et  bullis,  quae  in  siccando  formantur, 
impleta  est.  Materia,  zieger,  hac  natura  caret. 

Recens  caseus  albus,  paucis  horis  praeterlapsis  aeri  expositus  subflavum  colorem 
splendore  in  pingue  cadentem  induit;  materia,  zieger,  ab  initio  pariter  nivea^  aliquot 
temporis  post  vero  canum,  et  exsiccata  sordide  canum  colorem  splendore  carentem  accipit. 

Caseus  semisiccatus  peculiarem  saporem  caseosum,  sapore  aliquo,  qui  eum  sevi  refert, 
adjuncto  habet;  materia,  zieger,  sapore  caseoso  caret,  contra  sapor  sebaceus  major  est, 
qui  in  saporem  et  odorem  saponaceum  abit,  si  sicca  denuo  madefit ; quamquam,  simul 
coagulata,  in  aqua  non  amplius  solvi  sed  tantum  suspendi  potest. 

Tanquam  nutrimentum  materia,  zieger  vocata,  facilius  concoquitur,  quam  caseus. 

Cascus  acido  muriatico  puro  coeruleum  solutum  gignit,  quod  tum  demum  magis 
coloratum  apparet,  cum  utraque  substantia  per  plures  dies  in  temperie  12 — 15°  R. 
se  invicem  affecit.  In  acido  muriatico  1,0988  ponderis  specifici  color  saltem  secundo 
vel  tertio  die  apparet,  sexto  et  septimo  die  imprimis  pulcher  fit;  sensim  in  cane  fuscum 
ad  eum  violae  accedentem  mutatur.  Materia,  zieger,  adjecto  acido  muriatico  solutum 
simile  gignit ^ quod  minus  coeruleum  magis  est  violaceum. 

Caseus  et  materia,  zieger,  crucibulo  platineo  clauso  igni  exposita  sub  urentis 
cornu  odore  in  carbones  vertuntur;  se  evolventes  aeris  species  clara  flamma  incenduntur, 

et  carbonem  difficile  igne  delendum  relinquunt.  Caseus  exsiccatus,  dum  comburitur, 
parum  se  inflat,  et  forma  carbonis  ei  casei  ad  comburendum  adhibiti  respondet;  color 
ejus  est  obscurus,  niger,  pauco  splendore  metallico  accedente.  Materia,  zieger  appellata, 
ardens  valde  intumescit , et  quasi  liquescit,  mollem  carbonem  procreans,  qui  initio,  simul 
refrigeratus  est,  e catino  sumtus  niger  reperitur,  aeri  vero  expositus  post  aliquot  momenta 
metallorum  instar  variis  coloribus  obducitur. 

Illae  substantiae  exsiccatae  14 — 15  centesimas  carbonis  haud  magna  varietate  incidente 
reliquerunt.  Carbo  casei  perfecte  combustus  5,6  centesimas  cineris  nivei,  e calce  phos- 
phorica , magnesia  phosphorica  et  exigua  ferri  phosphorici  parte  constantis  reliquit. 
Materia,  zieger,  exsiccata  paene  eandem  copiam  cineris,  a cinere  casei  eo,  quod  aliquid 
kali  muriatici  et  plus  magnesiae  phosphoricae  continebat,  differentis  reliquit.  Exigua 
ferri  copia  ei  inerat. 

Schubler  e granis  630  materiae,  zieger,  et  casei  30  — 35  grana  illius  cineris  accepit. 

Caseus  lactis  omnibus  reagentibus,  quibus  materiae,  zieger,  solutio  vertitur,  fervore 
paene  excepto  mutatur.  Materiae,  zieger,  solutio  fervore  in  turbidam  albidi  coloris, 
quod  veluti  initium  est  coagulationis,  abit.  Quod  attinet  ad  coagulationem  caseus  solutus 
calore  mutari  non  videtur;  attamen  usus  docet,  aliquam  vim  ei  in  caseum  inesse. 

Ex  his  omnibus  Schubler  colligit,  materiam,  zieger  dictam,  propius  accedere 
ad  albumen  quam  ad  caseum,  nihilominus  autem  ab  illo  ita  differt,  ut  inter  albumen 
et  caseum  media  interjecta  rectius  dicatur. 

Quod  ad  copiam  casei  et  materiae,  zieger,  in  lacte  muliebri,  Schubler  frustra 
operam  dedit,  aliquam  casei  peculiaris  quantitatem  ex  eo  accipere.  Materia,  zieger., 
semper  praevalebat,  et  e 1000  partibus  lactis  muliebris  26  — 27  partes  materiae,  zieger, 
casei  vix  aliquot  partes  secerni  potuerunt.  Itaque,  lacti  muliebri  fere  materiam,  zieger, 
inesse,  et  in  hac  re  magni  scriptorum  de  hoc  argumento  exponentium  dissensus  causam 
esse  quaerendam,  credit.  ^ 

§.  10. 

Pleischl  *)  experimentis  suis  non  modo  liquidum  adipem  lacte  muliebri  con- 
tineri, sed  etiam  butyrum  spissum  ex  eo  sejungi  posse,  sibi  persuasit. 


*)  In  Schweiggers  Journal  fur  Chemie  und  Physik  B.  XXXII.  S.  127. 

§.  11. 

Postquam  The nar d *)  observaverat,  lac  recens-  tincturam  heliotropii  rubescere, 
lactis  muliebris  acidum  inquisivit.  Lac  evaporatum  cum  aqua  barytae,  ut  ejus  acidum 
satiaret,  tractavit,  et  denuo  evaporavit.  Massam,  ut  partem  ejus  extractivam  solveret, 
et  praecipue  caseum  cogeret,  ne  aliquid  in  aqua  remaneret,  alcohole  adhibito  spectavit. 
Quod  alcohol  non  solverat,  aqua  infusa  filtratum  et  acido  phosphorico  tractatum  est. 
Hoc  modo  in  excipulo  fluidum  iisdem  ac  acidum  aceticum  viribus  instructum  accepit. 

§.  12. 

i 

Pfaff  et  Schwarz**)  quaestionem  propositam  solvere  studuerunt,  an  lacti  tantum 
ferri  insit,  quantum  cruoris  copia  aetate  prima  efficiat.  Ex  hac  quaestione  soluta  imprimis 
pependit  judicium  ferendum,  utrum  concedendum  sit,  organismum  e primis  suis  elementis 
ferrum  componere  nec  ne.  Haec  analysis  elementorum  igne  haud  delendorum  docuit, 
mille  partibus  lactis  muliebris  inesse : 

Calcis  phosphoricae  . . • 2,500 

Magnesiae  phosphoricae  . . 0,500 

Ferri  phosphori ci  ....  0,007 

Natri  phos  phorici  . . . . 0,400 

Kali  muriatici 0,700 

Natri  acido  lactis  conjuncti  . 0,300 

“ 4,407 


*>  Ueber  die  Saure  in  der  Milch,  im  Journ.  fiirCliemic  u.  Physikvon  Buchholz,  Crell,  Hermbstadtetc.  B.  II.  S.  f312. 

**)  In  Schweigger’s  Journal  fiir  Chemie  and  Physik.  B 8.  S.  270. 


Pars  posterior. 

Experimenta  a me  de  lacte  humano  instituta. 

Priusquam  experimenta  a me  instituta  describam,  varias  lactis  species  adhibitas  et 
rationes  peculiares  enumerare  atque  literis  notare  volo. 

(Tab.  I.) 

Lac  feminarum  sanarum . 


Anni. 

Dies. 

A. 

. 

4 

• 

23 

B. 

. 

5 

. 

28 

quae  mulier  tres  liberos  pepererat. 

c. 

8 

. 

27 

bis  enixa  est. 

D. 

. 

8 

. 

21 

primipara. 

E. 

% 

8 

• 

25 

primipara. 

F. 

. 

9 

• 

25 

primipara. 

G. 

. 

9 

• 

26 

duos  liberos  pepererat. 

H. 

• 

10 

. 

30 

ter  enixa. 

I. 

• 

10 

• 

23 

primipara,  anno  suo  duodecimo  menstruans. 

K. 

• 

12 

• 

23 

primipara. 

L. 

• 

14 

• 

19 

M. 

• 

15 

. 

21 

primipara. 

N. 

. 

16 

• 

24 

ter  enixa. 

0. 

. 

19 

• 

26 

duos  liberos  pepererat. 

P. 

. 

36 

• 

• 

Q- 

. 

60 

. 

menstruatio  ejus , dum  infantem  lactabat , semper  manebat. 

R. 

. 

70 

• 

haec  etiam  menstruatione  permanente  infantem  lactabat. 

S. 

270 

• 

hoc  lac  albido  colore  fuit. 

T. 

. 

2 

annorum 

lac  primiparae  valde  spissum  et  album. 

U. 

♦ 

2 

annorum 

primipara. 

Lac  feminarum  aegrotarum . 

V. 

• • 

m 

3 

• 

26 

haec  persona  infantem  mortuum,  jam  in  partu  signa  putredinis  feren 

w. 

tem,  pepererat;  lac  ejus  colore  flavido  et  consistentia  spissa 
oleosa,  ita  ut  in  filum  tanquam  produci  posset. 

• • 

• 

6 

• 

• 

• 

persona  syphilitica. 

X. 

• • 

• 

14 

% 

• 

lacti  tenui  color  albus  et  cremor  paucus  erat;  infans  sugens  ophthal- 

Y. 

mitide  et  convulsionibus  afficiebatur. 

• 

• 

36 

. 

• 

. 

persona  tunc  temporis  febre  puerperarum  affecta. 

§.  13. 

Vis,  quam  in  lac  reagentia  habent. 

Aliorum  reagentium  quatuor , adiorum  sex , aliorum  octo  guttae  sumebantur , sed 
ejusdem  reagentis  in  omnibus  lactis  speciebus  idem  guttarum  numerus. 

In  omnibus  laciis  speci ebus  viginti  qua  tuor  guttae  adhibitae  sunt. 

Co  significat  coagulationem,  et  numerus  adstans  ejus  gradum  (1,  ut  minimum,  3,  ut 
maximum  gradum.) 

R.  ruborem  indicat;  0 nullam  mutationem  evenisse  ostendit;  ubi  lacuna  est,  deficiente 
lacte  experimentum  institui  non  potuit. 

Temperies,  qua  obtinente  experimenta  facta  sunt,  media  fuit  inter  7 — 15°  R. 

Ut  varios  reagentium  effectus,  quos  in  lacte  muliebri  reagentia  habere  commemorati 
chemici  et  medici  testati  sunt , melius  comparare  possimus,  ea,  quae  plerique  experiendo 
cognoverunt,  in  tabula  tertia  exhibebo. 


Lac  foeminarum  sanarum «. 


B. 

C. 

F. 

G. 

H. 

K. 

M. 

0. 

R. 

s. 

T. 

U. 

Acidum  muriaticum 

Co.2. 

Co.2. 

0 

0 

0 

0 

0 

0 

0 

0 

0 

0 

Acidum  a ceti  cum 

Co.2. 

Co.2. 

0 

0 

0 

0 

0 

0 

0 

0 

0 

0 

Hydrargyrum  oxydulatum  nitricum 

C0.3. 

Co.3. 

Co.3. 

Co.3. 

Co.3» 

Co.3. 

Co.3. 

Co.3. 

Co.3. 

Co.3. 

Co.3. 

Co.3. 

Argentum  oxydatum  nitricum 

Co.2. 

0 

0 

Co.l. 

C0.2. 

Co.2. 

0 

Co.l. 

Co.l, 

Hydrargyrum  oxydatum  muriatum 

Co.l. 

Co.2. 

0 

0 

0 

0 

0 

0 

0 

0 

0 

0 

Stannum  oxydulatum  muriaticum 

Co.2. 

Co.3. 

Co.l- 

Co.l. 

Co.l. 

Co.3- 

Co.2. 

Co.2. 

0 

Co.2. 

Ferrum  oxydatum  muriaticum 

tinluraru 

flavidam 

Co.2. 

0 

0 

0 

0 

0 

0 

0 

0 

Ferrum  oxydulatum  sulphuricum 

Co.l. 

Co.2. 

0 

Co.l. 

Co.l. 

0 

0 

Co.l  . 

0 

Cuprum  oxydatum  sulphuricum 

Co.2. 

0 

0 

0 

0 

0 

0 

0 

0 

0 

Acetum  plumbi 

Co.2. 

Co.3. 

Co.l. 

Co.2. 

Co.l. 

Co.2. 

Co.l. 

Co.2. 

Co.l. 

Co.l. 

Co.l . 

Co.  1. 

Saccharum  saturni 

Co.l. 

0 

0 

Co.l. 

0 

0 

0 

0 

0 

0 

0 

0 

Tinctura  gallarum 

Co.3. 

Co.3. 

Co.3. 

Co.3. 

Co.3. 

Co.3. 

Co-3. 

Co.3. 

Co.3. 

Co,3. 

Co.3, 

Co-3. 

Spiritus  vini  36°  Baum. 

Co.l. 

0 

0 

Co.l. 

Co.l. 

0 

0 

0 

0 

0 

Co.l. 

Tinctura  heliotropii. 

R. 

R. 

R. 

R. 

R. 

R. 

R. 

R. 

R, 

R. 

R. 

R, 

Lac  feminarum  aegrotarum . 


y. 

w. 

Y. 

Acidum  muriaticum 

Co.3. 

0 

0 

Acidum  aceticum 

Co.3. 

0 

0 

Hydrargyrum  oxydulatum  nitricum 

Co.3. 

Co.3. 

Co.3. 

Argentum  oxydatum  nitricum 

0 

0 

0 

Hydrargyrum  oxydatum  muriaticum 

Co.l. 

0 

0 

Stannum  oxydulatum  muriaticum 

C0.3. 

0 

Co.2, 

Ferrum  oxydatum  muriaticum  , 

Co.3. 

0 

Ferrum  oxydulatum  sulphuricum 

Cuprum  oxydatum  sulphuricum 

Co.3. 

Acetum  plumbi 

Co.2. 

0 

Saccharum  saturni 

0 

Tinctura  gallarum 

Co.3. 

Co.3. 

Co.3. 

Spiritus  vini  36°  Baum. 

Co.l. 

0 

0 

Tinctura  heliotropii. 

R. 

R, 

(Tab.  III.) 

Acidum  muriaticum. 

Acidum  nitri  cum. 

Acidum  sulphuricum. 

Acidum  aceticum. 

Succus  citri. 

Ferrum  oxydulatum  sulphuricum. 
Zincum  oxydatum  sulphuricum. 
Cuprum  oxydatum  sulphuricum. 
Cremor  tartari. 

Alumen. 

Spiritus  yini. 

Tinctura  gallarum. 

Pytia. 


Bergius. 

Clarke. 

Parment.  et  Dey.  Stipr.Luisc.etBondt 

in  fervore  tantum 
Co.  2. 

0 

tantum  lac  calid. 

0 

in  fervore  tantum 
Co.  2. 

0 

Co.  2. 

0 

0 

0 

lac  fervens  coag. 

0 

interdum  Co.  2. 

0 

neque  frigidum  ueque 
calidum  lac, 

0 

0 

lac  fervens  coag. 

Co.  1. 

lac  fervens  coag. 

0 

lac  fervens  coag. 

0 

0 

lac  fervens  coag. 

0 

lac  fervens  coag. 

0 

0 

0 

Co.  3. 

0 

0 

0 

* 0 

0 

Co.  3. 

0 

E pluribus  meorum  periculorum  patet,  acidis  lac  muliebre  in  temperie  supra  indi- 
cata raro  coagulari  posse.  Mirationem  facit,  quod  lac  paulo  post  partum  inquisi- 
tum magis,  quam  id,  quod  multo  post  spectatum  est,  reagentibus  coagulatum  est; 
cum,  ut  Schubler  atque  Parmentier  et  Deyeux  repererunt,  lacti  statim  post 
partum  secreto  minus  casei  inesse.  Lac  V exigua  quantitate  secretum  facillime  coagulabatur, 
quod,  dum  exprimebatur,  vehementibus  doloribus  puerperam  afficiebat,  quorum  causa 
in  lactis  stagnatione  et  inde  orta  irritatione  ductuum  lactiferorum,  quae  foetus  morte  et 
imminuto  ad  mammas  affluxu  procreatae  erant,  fuisse  videtur.  Omnes  lactis  species, 
quibus  experimenta  instituta  sunt,  calori  expositae  soluto  hydrargyro  oxydato  muriatico, 
saccharo  plumbi  et  acido  sulphurico  coagulabantur.  Lac,  litera  K.  significatum,  acido 
acetico  adhibito  ne  in  balneo  mariae  quidem  coagulabatur. 


§•  14. 

Residui  exsiccati  et  cineris  constitutio. 


Lac  plurium  feminarum  vase  ponderato  in  balneo  mariae  evaporatum,  donec  residuum, 
quamvis  diutius  calefactum,  nullam  ponderis  jacturam  ostenderet,  et  hoc  modo  partium, 
quae  sublimes  abierant,  quantitas  constituta  est.  Residuum  in  parte  inferiori  fuscum, 
in  superiori  candicans  e fusco,  flavum,  rigidissimum  erat,  et  subdulcem  odorem  sparge- 
bat. Complura  horum  residuorum  in  catino  pia  tineo  in  cineres  versa  sunt,  ut  partes 
igne  non  delendae  investigentur. 

Lac 

100  partes  lactis  exhibent 
residui  exsiccati. 

cineris 

partium  cineris  in  aqua 
solubilium. 

partium  cineris  in 
aqua  insolubilium. 

A 

• 

• • « 

11,54 

• • 

• • • • 

• • 

• 0 

B 

• 

• • • 

11,91 

• • 

C 

• 

• • • 

9, -25 

• • 

D 

• 

• • * 

10,95 

• • 

. . 0,245  ! . 

0,089  • • 

. . 0,156 

G 

• 

• « • 

11,14 

• « 

. 

K 

• 

• • • 

11,13 

• • 

M 

• 

• • • 

11,77 

« • 

N 

• 

• • # 

11,24 

• • 

. . 0,14  ! . 

P 

• 

• • • 

12,23 

• 0 

. . 0,10  . . 

4 « 

S 

• 

# • • 

12,35 

• 9 

. . 0,15  . . 

• 4 

T 

• 

• • •■ 

21,07 

9 • 

* 4 

U 

• 

• • • 

13,38 

• • 

• 9 

Lac 

mulierum  sanarum,  ut 

ex  his  elucet,  circiter  10 

— 12  centesimas  partes,  quae 

non  in  vapores  mutantur,  et  0,10  — 0,24  centesimas  cineris  reddit. 


Partes  alibiles  lactis,  quo  plus  temporis  ex  partu  praeterlapsum  est , augentur,  aliter 
sales  se  habent,  qui  brevi  post  partum  praevalent,  et  naturam  colostri  solventem  pro- 
creare videntur.  Cinis  acceptus  iisdem  indagationibus  pluries  subjectus  in  parte,  quae 
in  aqua  solvi  potest,  sales  carbonicos,  sulphuricos,  et  muriaticos  ostendit ; ob  quantitatem 
exiguam  cineris,  utrum  eorum  bases  kali  aut  natron  essent,  ad  liquidum  perduci  nequivit. 
Tinctura  heliotropii  rubra,  quae  affusa  colorem  coeruleum  induebat,  acidum  carbonicum 
adesse,  indicavit.  Acidum  sulphuricum  baryta  muriatica,  acidum  muriaticum  argento 
oxydato  nitrico  cognota  sunt;  ambobus  praecipitatis , ut  ceteri  barytae  argentique  oxydati 
sales  aqua  insolubiles  solverentur,  acidi  nitrici  plus,  quam  satis  esset,  adjunctum  est. 
Pars  cineris  aqua  soluti  cum  calce  muriatica  deinde  cum  acido  muriatico  mixta  et 
fervefacta  est;  quofacto  ammonio  caustico  affuso  praecipitatum  non  ortum  est,  unde  patet, 
partem  cineris  aqua  solubilem  sale  phosphorico  caruisse.  — Calcaria  carbonica  et  phos- 
phorica  et  magnesia  in  ea  cineris  parte,  quae  in  aqua  non  solubilis  erat,  repertae  sunt; 
cum  solverentur  in  acido  muriatico,  acidum  carbonicum  effervescens  abiit.  Ut  omne 
expelleretur,  fluidum  fervefactum  est.  Addito  ammonio  calx  phosjihorica  praecipitata  est; 
deinde  filtrato  liquore  kali  oxalici  ope  calx  oxalica.  Fluidum  denuo  filtratum,  magnesiam 
adhuc  continens,  cui  kali  causticum  immiscebatur,  illam  in  flocculis  praecipitavit.  Ferri 
admodum  exigua  quantitas  reperta  est,  et  kali  sulphocyanicum  parti  solutionis  muriaticae 
aflusum,  quo  exiguus  sed  manifestus  rubor  exortus  est,  ejus  praesentiam  aperuit;  non 

minus  ejus  praesentiam  acidum  hydrothionicum  declaravit,  quod,  soluto  muriatico  cum 
ammonio  mixto  additum,  post  aliquod  tempus  colorem  nigrum  calcariae  phosphoricae 
praecipitatae  impertivit.  Ut  persuasum  habere  liceret,  ferrum  non  deberi  carbonibus 
adjectis,  lac  in  lampade  spiritus  vini  eodem  effectu  in  cineres  versum  est. 

§.  15. 

Analysis  residui  lactis  exsiccati  ope  spiritus  vini  et  aquae  instituta. 

a)  Lactis,  litera  S.  significati,  residuum  exsiccatum  ponderis  19,53  grammatum  alcohole 
36°  B.  tamdiu  extractum  est,  quam  vestigia  adipis  in  eo  reperta  sunt;  post  hoc, 
cui  multum  temporis  insumtum  erat,  extractum  alcoholicum  calore  per  plures 
dies  adhibito  evaporatum  est,  et  pondere  14,01  gr.  aequavit. 

b)  Hoc  reliquum  aqua  fervida  perfusum  posteaque  frigori  expositum  magnam  adipis 
copiam,  e sevo  et  oleo  constantis,  et  in  25°  R.  liquescentis  sejunxit.  Aliqua 
sevi  pars  alcohole  fervido  soluta  et  per  aliquod  tempus  frigori  exposita  flocculos 
sevi,  hoc  modo  maxima  olei  parte  privati,  ad  28°  R.  liquescentis,  separabat. 

c)  Altera  pars  fluidi  ab  adipe  sejuncti  evaporata  est,  et  extractum  fuscum,  aliquot 
crystallos  parvos  sacchari  lactis,  et  igni  exposita  sales  carbonicos,  sulphuricos  et 
muriaticos  reliquit. 

Altera  pars  utrum  materiam  animalem  extractivam,  Osmazom  dictam,  conti- 
neret, reagentibus  spectata  est.  Ab  aceto  plumbi  atque  plumbo  oxydato  nitrico 
praecipitata  est;  idem  hydrargyrum  oxydulatum  nitri  cum  effecit,  sed  argentum 
oxydatum  nitricum  et  hydrargyrum  oxydatum  muriaticum  nullam  mutationem 
procreavit;  cum  hoc,  quod  Orfila  contendit,  potius  cum  materia  animali  extractiva 
junctum  flocculos  e rubro  flavescentes  gigneret. 

Chiorum  aquosum  fluidi  colorem  mutavit. 

d)  R.esiduum  a)  alcohole  exhaustum  aqua  fervida  tractatum  est,  et  hoc  fluidum 
evaporatum  est.  Pondus  residui  accepti  1,76  gr.  fuit,  cujus  altera  pars,  an  prin- 
cipium salivare  contineret,  inquisita,  aceto  plumbi  mixta  magnam,  saccharo 
plumbi  minorem,  stanno  oxydulato  muriatico  majorem  praecipitationem,  argento 
oxydato  nitrico  post  aliquod  tempus  colorem  fuscum,  hydrargyro  oxydato  muriatico 
nullam  mutationem  procreavit. 

Altera  pars  semel  atque  iterum  crystallisata  crystalla  sacchari  lactis  sejunxit;  cum 
ea  in  cineres  mutata  esset,  in  ipsa  sales  carbonici,  muriatici  et  sulphurici  inventi  sunt. 

3 * 

e)  Residuum,  quod  extractione  aquosa  et  alcoholica  peracta  restiterat,  caseus  et 
materia,  zieger  vocata,  erat,  quae  exsiccata  pondus  3,73  gr.  aequabant. 

Huic  analysi  eas  in  lacte  K.  et  T.  eodem  modo  institutas  adjeci,  quae  eandem  rationem 
alcoholici  et  aquosi  residui  conspiciendam  praebebant»  Lac  T.  magno  residuo  et  multo 
adipe  inter  omnes  elucebat. 


100  partes  lactis  ex  his  experimentis  exhibuerunt: 


s. 

K. 

T. 

Extracti  alcoholici 

. . 9,13  . . 

• • 8,81  .... 

17,12 

Extracti  aquosi 

. . 1,14  . . 

. . 1,29  .... 

0,88 

Casei  et  materiae,  zieger, 

. . 2,41  . • 

. . 1,47  .... 

2,88 

Aquae 

. . 87,25  . . 

. . 88,35  .... 

78,93 

100  partes  lactis  vaccini,  ut  Berzelius  invenit,  exhibuerunt: 

Casei 2,80 

Sacchari  lactis  . . . . * . . 3,50 

Kali  muriatici 0,70 

Kali  ph  osphorici  ......  0,02 

Acidi  lactis,  kali  acetici  cum  vestigio 

ferri  acido  lactis  conjuncti  . . 0,60 

Calcis  et  magnesiae  phosphor.  . . 0,03 

Aquae 92,87 

Si  copia  casei,  quae  lacti  muliebri  inest,  cum  ea,  quam  Berzelius  in  lacte 
vaccino  reperit,  comparatur,  magna  varietas  cognosci  non  potest ; quamquam  utriusque 
facultas,  qua  coagulatur,  maxime  inter  se  differt,  cujus  differentiae  causa  in  naturae 
varietate  utriusque  casei  specierum  quaerenda,  vel  in  eo,  quod  caseus  ope  ceterarum, 
quas  lac  muliebre  continet,  partium  tali  modo  in  solutione  retinetur,  ut  minus  facife 
sit  praecipitandum. 

§.  16. 

Investigatio  diligentior  copiae  materiae  casei  et  materiae,  zieger  dictae,  quas  lac 

maternum  continet. 

Modus  vulgaris,  quo  caseus  e lacte  vaccino  ope  pytiae  in  temperie  30  — 38°  R. 
praecipitari  solet,  etiam  hic  adhibitus  est.  Ratio  inter  pytiam  et  lac  intercedens,  quam 
Schubler  posuit  1:400  — 500,  retenta  est,  atque  lac  ita  coagulavit,  ut  materia 
casei  magnis  atque  crassis  floccis  praecipitaretur^  sed  non  totum  lac  in  gelatinam  versum 
est,  ut  hoc  in  lacte  vaccino  observatur.  In  temperie  indicata  per  V2  — horae 

servabatur,  tum  filtro  ponderato  infundebatur,  in  quo  casei  materia  colligebatur.  A 
212,08  grammatum  partibus  lactis  muliebris  cremoris  haud  privati  materia  casei  siccata 
fuit  4,50  grammatum.  Fluidum  filtratum  usque  ad  gradum  80  R.  fervefactum  est, 
et  quadragesima  parte  aceti  destillati  mistum  est,  quofacto  materia,  zieger,  postquam 
in  floccos  minores,  albos  coaluit,  praecipitabatur.  Ejusdem  in  filtro  ponderato  collectae 
gravitas,  quando  siccata  erat,  grammatum  0,59  fuit. 

Filtratum  cum  tinctura  gallarum  compositum  genuit  praecipitatum  e pallore 
rubescens,  quod  siccatum  0,25  gr.  aequavit,  neque  accuratius  inquisitum  est.  Hoc  pacto 
lac  I.  et  R.  spectata  sunt,  ita  tamen,  ut  ultimo  filtrato  tinctura  gallarum  non  sit 
adjecta. 

100  partes  lactis  materni  reddiderunt: 

I.  L.  # R. 

Casei  exsiccati  . . . . . 1,23  2,12  .....  2,929 

Materiae,  zieger,  exsiccatae  . 1,04  0,27  0,407 

Materiae  animalis  tinctura 

gallarum  praecipitatae  . 0,11 

Schubler  e centum  partibus  seri  lactis  vaccini  0,9  partes  materiae,  zieger 
nominatae , nactus  est.  Haec  copia  illi  ex  lacte  muliebri  a me  acceptae  comparata 
neutiquam  confirmat  sententiam  Schubi.eri,  lac  muliebre  plus  materiae,  zieger  apellatae, 
continere,  quam  lac  vaccinum. 

Omnino  negare  licet  constare  materiam,  zieger,  et  a caseo  diferre,  ita  ut  Bergsmai  *) 
opinio,  qua  materia,  zieger,  nil  nisi  materia  casei,  quae  aliquo  acido  libero  soluta 
inventa  est,  et  tam  abundantia  acidi  quam  alcali  adjecto  liberata  acido  praecipitari 
potest,  digua  reperiatur,  quae  excutiatur. 

' e 

Omnino  fieri  potest,  ut  multae  varietates,  quibus  Schubler  caseum  a materia, 
zieger,  differre  invenit,  tantum  ab  aliis  partibus  lactis  forte  admixtis  atque  materiis 
praecipitationem  gignentibus  oriantur.  Materia,  zieger,  necesse  est,  plus  aceti  continere, 
quam  caseus  pytia  antea  praecipitatus ; non  minus  etiam  adipem  atque  acidum  butyri 
utrique  horum  praecipitatorum  ratione  diversa  intercedente  admixta  esse  opinor. 

Nola . Oblata  occasione,  fluidi  personae  peritonitide  puerperali  mortuae,  quod  in 
cavum  abdominis  exsudatum  erat,  inquirendi,  et  multis  adhuc  opinentibus, 


*)  In  Berzelius  viertem  Jahresbericht.  S.  239. 

hoc  fluidum  metastasin  lactis  esse,  ad  liquidum  perducere  volui,  utrum 
materiam  casei  contineret  nec  ne.  Fluidum  erat  coloris  sulphurei  satiati 
et  consistendae  satis  spissae;  acido  acetico  in  temperie  9°  R.  et  pytia  adjecta 

in  temperie  28°  R.  coagulari  nequivit;  in  fervore  autem,  sive  acidum  aceticum 

esset  adjectum  sive  nullum,  facile  coagulatum  est,  ita  ut  flocci  magni, 
multi  ex  eo  sejungerentur.  Itaque  albuminis  magnam  casei  nullam  copiam 
hoc  fluidum  continet,  quare  vera  lactis  metastasis  non  est  habenda. 

§.  17. 

Tractatio  lactis  muliebris  aethere  adhibito. 

Lac  muliebre  cum  aethere  a spiritu  vini  libero  compositum  aliquot  diebus  admo- 
dum concussum  tria  strata  formavit,  aliud  plane  clarum,  aliud  medium  crassum, 
gelatinosum,  et  aliud  inferius  clarius,  aquosum.  Superius  stratum  adipem  aethere 

solutum  continens,  saepe  ablatum,  et  reservatum  est,  cetera  strata  denuo  cum  aethere 
superfusa  et  saepe  concussa  hoc  modo  diu  tractata  sunt.  Postquam  stratum  superius 

destillatum  erat,  sevum  purum,  pauca  tamen  olei  copia  inquinatum,  calore  26°  R. 
liquescens,  et  phosphoro  carens  remansit. 

Stratum  medium , crassum  et  gelatinosum , postquam  stratum  inferius  saepius  aethere 
superfusum  erat,  crevit;  facilius  et  celerius  hoc  accidit  calore  adhibito.  Id  siphone  de 
strato  inferiori  sublatum  primo  aeri  deinde  balneo  mariae  expositum  est,  et  aethere 
evaporato  massa  cerae  similis  sed  paulo  durior  relicta  est,  quae  cum  spiritu  vini  36°  B. 
fervefacta  et  tum  celeriter  filtrata  est.  R.esiduum  in  filtro  relictum  materia  casei  fuit. 
Dum  fluidum  colatum  frigescebat,  ceciderunt  flocculi  albi,  iis  similes,  quae  separantur, 
cum  sevum  in  alcohole  fervido  solutum  frigori  exponitur.  Flocculi  albi  naturam  sevi 
puri  praebebant,  et  in  28°  R.  liquescebant.  Itaque  materia  illa  gelatinosa  sevum  in 

aethere  non  solutum  cum  aliqua  casei  copia  conjunctum  fuit;  nam  et  sevum  et  lac, 
quod  aether  sevo  privaverat,  singula  adhibita  hanc  substantiam  non  procreant,  sin  autem 
sevo  aethere  soluto  aliquid  hujus  lactis  immittitur,  phaenomenon  illud  peculiare  statim 
exoritur. 

Stratum  inferius  naturam  lacteam,  a sevo  ortum  ducentem,  perdiderat,  neque 
amplius  inquisitum  est. 


